Document ID: 31992R0110

KOMISSION ASETUS (ETY) N:o 110/92,
annettu 17 päivänä tammikuuta 1992,
asetuksen (ETY) N:o 2729/81 muuttamisesta entisen Neuvostoliiton alueella oleviin maihin suuntautuvalle viennille vahvistetun maksun osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 13 artiklan 3 kohdan ja 17 artiklan 4 kohdan,
sekä katsoo, että
maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista yksityiskohtaisista erityissäännöistä 14 päivänä syyskuuta 1981 annetussa komission asetuksessa (ETY) N:o 2729/81(3), sellaisena kuin se on viimeksi muutettuna asetuksella (ETY) N:o 3108/91(4), säädetään velvoitteesta vahvistaa tuki ennalta voille, jonka rasvapitoisuus on vähintään 82 prosenttia mutta enintään 85 prosenttia painosta ja joka on tarkoitettu entisen Neuvostoliiton alueella oleviin maihin, sekä määräaika viennin toteuttamiselle niin, että sovittuja kansainvälisiä velvoitteita noudatetaan; 1 päivästä tammikuuta 1992 entisen Neuvostoliiton alueella oleviin maihin ei enää sovelleta erityistä tukea; tämän vuoksi sen myöntämisen edellytykset ovat tarpeettomia, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetuksen (ETY) N:o 2729/81 10 artiklan 2 kohta.
Sitä sovelletaan kuitenkin vientitodistuksiin, joita koskeva hakemus on jätetty ennen 1 päivää tammikuuta 1992.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä tammikuuta 1992.

Labels: 3
17
18